《仲弟未归岁晚有怀》
宋代·蔡渊

明月照席寒，生我愁百端。
冉冉岁云徂，游子不顾还。
相送荷花碧，相望枫叶丹。
高楼日千回，散步东林隈。
攀条复揽秀，日暮空徘徊。
金杯白玉台，犹能对寒梅。
寄书岂不早，三月千里道。
敢怨归轩迟，但念堂中老。
春风萱草生，更树堂前庭。

作者简介：蔡渊（1156—1236）南宋理学家、教育家，字伯静，号节斋，建州建阳（今属福建）人，蔡元定长子。生而聪明，其质纯粹，穷天地之理，尽人物之性，博通五经，遍览子史，内师其父，外事朱熹，先后在朱熹的武夷精舍、建阳沧州精舍从学。“